b'\n_START_ARTICLE_\nBodo Ramelow\n_START_SECTION_\nCarrera pol\xc3\xadtica\n_START_PARAGRAPH_\nRamelow va n\xc3\xa9ixer i es va criar a l\'Alemanya Occidental. \xc3\x89s un venedor minorista i va ser oficial a HBV, un sindicat per treballadors del comer\xc3\xa7, la banca i les assegurances durant els anys vuitanta. Es va traslladar a Tur\xc3\xadngia, a l\'antiga Alemanya de l\'Est, despr\xc3\xa9s de la reunificaci\xc3\xb3 alemanya el 1990. All\xc3\xa0 es va apuntar al post-comunista Partit del Socialisme Democr\xc3\xa0tic (PDS). Fou elegit al Parlament Estatal de Tur\xc3\xadngia el 1999. Va esdevenir vicepresident i el 2001 president del grup parlamentari del partit al Landtag (Parlament Estatal)._NEWLINE_El febrer de 2014 va ser elegit com a cap de llista del PDS a les eleccions estatals de Tur\xc3\xadngia. El juny de 2004 el partit obtingu\xc3\xa9 el seu millor resultat a Tur\xc3\xadngia des de la reunificaci\xc3\xb3 alemanya amb un 26,1% dels vots. Va ser reelegit president del PDS a Tur\xc3\xadngia._NEWLINE_El juny de 2005, amb Ramelow com a negociador en cap, s\'iniciaren converses per unificar el PDS i el WASG, que resultaren en el nou partit L\'Esquerra. El setembre de 2005 va ser elegit vicepresident de l\'Esquerra al Bundestag. A les eleccions estatals de Tur\xc3\xadngia de 2009 va liderar l\'Esquerra convertint-lo en el segon partit m\xc3\xa9s votat amb un 27,4% dels vots, cosa que el convert\xc3\xad en competidor pel c\xc3\xa0rrec de ministre president.\n_START_SECTION_\nVigil\xc3\xa0ncia il\xc2\xb7legal pel Verfassungsschutz\n_START_PARAGRAPH_\nEl 2003 es va fer p\xc3\xbablic que els serveis d\'intel\xc2\xb7lig\xc3\xa8ncia dom\xc3\xa8stics d\'Alemanya, el Bundesamt f\xc3\xbcr Verfassungsschutz, havia estat vigilant Ramelow i li havia obert un dossier pels seus presumptes contactes amb el Partit Comunista Alemany (DKP) durant els anys vuitanta. La vigil\xc3\xa0ncia s\'havia aturat suposadament despr\xc3\xa9s de l\'entrada de Ramelow al Parlament Estatal el 1999, per\xc3\xb2 el maig de 2016, la cort administrativa de Weimar va decretar que la Verfassungsschutz de l\'estat de Tur\xc3\xadngia havia de mostrar el dossier i la informaci\xc3\xb3 guardada. Es va saber que el Verfassungsschutz federal havia vigilat Ramelow durant molts anys. Ramelow va denunciar les autoritats per\xc3\xb2, el 2010 la Cort Federal Administrativa d\'Alemanya va determinar que el Verfassungsschutz tenia dret a vigilar pol\xc3\xadtics del partit l\'Esquerra a causa de "la sospita raonable d\'activitats anticonstitucionals"._NEWLINE_La decisi\xc3\xb3 va ser anul\xc2\xb7lada el 2013 pel Tribunal Constitucional Federal, que decid\xc3\xad que la vigil\xc3\xa0ncia havia estat il\xc2\xb7legal. Afirm\xc3\xa0 que vigilar parlamentaris podia ser acceptable per\xc3\xb2 nom\xc3\xa9s en circumst\xc3\xa0ncies excepcionals, "si hi ha indicis que el legislador ha abusat del seu mandat en la lluita contra l\'ordre constitucional democr\xc3\xa0tic o ha lluitat activament i agressiva contra aquest ordre." El tribunal no va trobar proves per sospitar de Ramelow, que \xc3\xa9s considerat com una de les veus m\xc3\xa9s moderades dins del seu partit. La decisi\xc3\xb3 tamb\xc3\xa9 va ser interpretada majorit\xc3\xa0riament com una gran vict\xc3\xb2ria pel partit de Ramelow.\n_START_SECTION_\nMinistre president de Tur\xc3\xadngia\n_START_PARAGRAPH_\nDespr\xc3\xa9s de les eleccions el setembre de 2014, Ramelow va ser elegit pel Parlament Estatal com a ministre president de Tur\xc3\xadngia el 5 de desembre de 2014 amb el suport del Partit Socialdem\xc3\xb2crata i els Verds, que havien format una coalici\xc3\xb3 amb l\'Esquerra. Aquest vot, que Ramelow va guanyar en segona volta, va permetre per primera cop que l\'Esquerra obtingu\xc3\xa9s la presid\xc3\xa8ncia d\'un dels estats d\'Alemanya despr\xc3\xa9s de la reunificaci\xc3\xb3 d\'Alemanya el 1990.'